CELEX: 32015D1936
Language: bg
Date: 2015-07-08 00:00:00
Title: Делегирано решение (ЕС) 2015/1936 на Комисията от 8 юли 2015 година относно приложимите системи за оценяване и проверка на постоянството на експлоатационните показатели на вентилационните въздуховоди и тръби за вентилиране на въздух, в съответствие с Регламент (ЕС) № 305/2011 на Европейския парламент и на Съвета (Текст от значение за ЕИП)

28.10.2015   
            
            
               BG
            
            
               Официален вестник на Европейския съюз
            
            
               L 282/34
            
         ДЕЛЕГИРАНО РЕШЕНИЕ (ЕС) 2015/1936 НА КОМИСИЯТА
   от 8 юли 2015 година
   относно приложимите системи за оценяване и проверка на постоянството на експлоатационните показатели на вентилационните въздуховоди и тръби за вентилиране на въздух, в съответствие с Регламент (ЕС) № 305/2011 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1), и по-специално член 60, буква з) от него,
   като има предвид, че:
   
               (1)
            
            
               Оценяването и проверката на постоянството на експлоатационните показатели на вентилационните въздоховоди и тръби, предназначени за използване за вентилиране на въздух, следва да се извършват в съответствие със системите, определени в приложение V към Регламент (ЕС) № 305/2011.
            
         
               (2)
            
            
               Поради това е необходимо да се определи кои системи за оценяване и проверка на постоянството на експлоатационните показатели са приложими към вентилационните въздуховоди и тръби, предназначени за използване за вентилиране на въздух. Това би дало възможност на производителите да имат по-ефективен достъп до вътрешноевропейския пазар, и по-този начин би допринесло за по-голяма конкурентоспособност на строителния отрасъл като цяло.
            
         
               (3)
            
            
               Настоящото решение следва да се отнася само за продукти, които не попадат в обхвата на други съответни нормативни документи от европейското законодателство. Поради това то не следва да се отнася за канали и тръби, използвани за стационарни пожарогасителни инсталации, които вече са обхванати в Решение 96/577/ЕО на Комисията (2) и Решение 1999/472/ЕО на Комисията (3),
            
         ПРИЕ НАСТОЯЩОТО РЕШЕНИЕ:
   Член 1
   Настоящото решение се отнася за вентилационни въздуховоди и тръби, предназначени за използване в строежи за вентилиране на въздух, посочени в приложение I.
   Член 2
   Продуктите по член 1 трябва да бъдат оценявани и проверявани за постоянство на експлоатационните показатели по отношение на техните съществени характеристики, в съответствие със системите, специфицирани в приложение II.
   Член 3
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 8 юли 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 88, 4.4.2011 г., стр. 5.
   
      (2)  Решение 96/577/ЕО на Комисията от 24 юни 1996 г. относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета относно стационарните пожарогасителни системи (ОВ L 254, 8.10.1996 г., стр. 44).
   
      (3)  Решение 1999/472/ЕО на Комисията от 1 юли 1999 г. относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с тръби, резервоари и спомагателни устройства без контакт с вода, предназначена за консумация от човека (ОВ L 184, 17.7.1999 г., стр. 42).
   
      ПРИЛОЖЕНИЕ I
      
         ОБХВАНАТИ ПРОДУКТИ
      
      Настоящото решение се отнася за:
      
                  1.
               
               
                  Вентилационни въздуховоди и тръби, предназначени да бъдат използвани в строежи за вентилиране на въздух.
               
            
   
      ПРИЛОЖЕНИЕ II
      
         СИСТЕМИ ЗА ОЦЕНЯВАНЕ И ПРОВЕРКА НА ПОСТОЯНСТВОТО НА ЕКСПЛОАТАЦИОННИТЕ ПОКАЗАТЕЛИ
      
      За обхванатите от настоящото решение продукти, като се имат предвид техните съществени характеристики, се прилагат следните системи за оценяване и проверка на постоянството на експлоатационните показатели:
      
         Таблица 1
      
      
         За всички съществени характеристики с изключение на реагирането спрямо огън
      
      
                  Продукти
               
               
                  Съществени характеристики
               
               
                  Приложима система за оценяване и проверка на постоянството на експлоатационните показатели, както е определена в приложение V към Регламент (ЕС) № 305/2011
               
            
                  Вентилационни въздуховоди и тръби, предназначени да бъдат използвани в строежи за вентилиране на въздух
               
               
                  За всички съществени характеристики с изключение на реагирането спрямо огън
               
               
                  3
               
            
         
      
         Таблица 2
      
      
         По отношение само на реагирането спрямо огън
      
      За всички продукти, посочени в първата колона на таблица 1, системите за оценяване и проверка на постоянството на експлоатационните показатели се определят в зависимост от подгрупите на тези продукти, както следва:
      
         
      
                  Подгрупи от продукти
               
               
                  Приложими системи за оценяване и проверка на постоянството на експлоатационните показатели, както тези показатели са определени в приложение V към Регламент (ЕС) № 305/2011
               
            
                  Продукти, при които ясно разграничим стадий от производствения процес води до подобряване на класификацията за реагирането им спрямо огън (например добавянето на забавители на горенето или ограничаване на използването на органични материали)
               
               
                  1
               
            
                  Продукти, за които съществува приложимо европейско правно основание да бъде класифицирано тяхното реагиране спрямо огън, без да бъдат изпитвани
               
               
                  4
               
            
                  Продукти, непринадлежащи към подгрупите, посочени в ред 1 и ред 2
               
               
                  3